**16.09.2024(2).**

**E-pasta nosaukums:**

Uzaicinājums uz semināru speciālistiem par jauno laboratorijas moduli

**E-pasta teksts:**

Nacionālais veselības dienests aicina **ikvienu ārstniecības personu** veltīt laiku un piedalīties vērtīgā tiešsaistes seminārā par jauno E-veselības funkcionalitāti - laboratorisko izmeklējumu rezultātiem. Tiešsaistes semināra laikā **š.g. 19.septembrī no plkst. 13:00 līdz 14:00** tiks veikta praktiskā demonstrācija un sniegta informācija par funkcionalitātes lietošanu.

 Laboratorisko izmeklējumu rezultātu funkcionalitāte nozīmē to, ka pacientu izmeklējumu rezultātu pārskati turpmāk vienkopus un bez maksas būs pieejami E-veselībā. Jau šobrīd E-veselībā ir pieejami vairāk nekā 3 miljoni izmeklējumu rezultātu pārskatu par 2024. gadā veiktajiem laboratoriskajiem izmeklējumiem. Šobrīd pieejami dati no:

* E. Gulbja laboratorijas;
* Centrālā laboratorijas;
* Bērnu klīniskās universitātes slimnīcas laboratorijas;
* P. Stradiņa klīniskās universitātes slimnīcas laboratorijas;
* Rīgas Austrumu klīniskās universitātes slimnīcas noteiktas laboratorijas;
* Jēkabpils slimnīcas laboratorijas;
* Vidzemes slimnīcas laboratorijas;
* Tukuma slimnīcas laboratorijas.

Seminārā aicinām piedalīties ārstniecības personas, kuras ikdienā lieto E-veselību tīmekļa vietnē [www.eveseliba.gov.lv](http://www.eveseliba.gov.lv), gan arī tos ārstus, kuri lieto integratoru sistēmas un vēlas piedalīties jaunās funkcionalitātes lietojamības novērtēšanā, apskatot pacienta ārstniecības epizodes ievaros pacientam veiktos laboratorisko izmeklējumu rezultātus E-veselība!

 Lūdzam pieslēgties semināra saitei savlaicīgi, sākot no plkst. 12.45!